ԳՅՈՒՄՐԻ, 8 ՆՈՅԵՄԲԵՐԻ, ԱՐՄԵՆՊՐԵՍ: Եվրամիության և Ավստրիայի զարգացման գործակալության կողմից ֆիանսավորովող Եվրոպական հարևանության գյուղատնտեսության և գյուղական զարգացման (ENPARD) գյուղատնտեսական ծրագիրն Շիրակի մարզում արդեն ունի տեսանելի արդյունքներ: Կատարված աշխատանքին և արդյունքներին տեղում ծանոթանալու և փորձի փոխանակման նպատակով ՄԱԿ-ի Արդյունաբերական զարգացման կազմակերպությունը (UNIDO) և ՄԱԿ-ի Զարգացման ծրագիրը 2018 թվականի նոյեմբերի 8-ին Գյումրում անցկացրել են փակման միջոցառումը: Դրան մասնակցել են Շիրակի մարզպետարանի, ԵՄ պատվիրակության, ՀՀ գյուղատնտեսության նախարարության, տարածքային կառավարման և զարգացման նախարարության, միջազգային կազմակերպությունների ներկայացուցիչներ, շահառու ֆերմերներ և ծրագրի գործընկերներ: